पाएं अपने शहर की ताज़ा ख़बरें और फ्री ई-पेपरडाउनलोड करें
हाथों की स्वच्छता हर समय आवश्यक है लेकिन वर्तमान में हाथों को साबुन से धोने से संक्रमण से बचाव होता है। इसके माध्यम से किसी भी प्रकार के वायरस के संक्रमण से बचा जा सकता है। विश्व हैंड हाइजिन डे यानी विश्व हाथ की स्वच्छता दिवस पर सभी को हाथों को साफ रखने के लिए प्रेरित किया जा रहा है। इस वर्ष का थीम (कुछ पल आपकी जिंदगी बचा सकते हैं- हाथों को साफ रखिए) रखा गया है। उक्त बातें सिविल सर्जन डॉ. सुनील कुमार झा ने कही। डाॅ. झा का कहना है कि विभिन्न प्रकार की चीजों को छूने और उठाने में हम हाथों का ही प्रयोग करते है, ऐसे में वायरस आसानी से हाथों के जरिये हमारे शरीर तक पहुच जाता है। ऐसे में हाथों की स्वच्छता पर विशेष ध्यान देने की आवश्यकता है। वर्तमान में जो कोरोना वायरस संकट है इसके लिए हाथों की स्वच्छता एक सबसे महत्वपूर्ण निरोधक उपाय है। नेशनल सेंटर फॉर बायोटेक्नोलोजी इन्फॉर्मेशन (आईसीबीआई) के अनुसार हाथों की स्वच्छता से 31 प्रतिशत गैस की बीमारी और 21 प्रतिशत सांसों से संबंधित बीमारियों से बचा जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn